शाह् जट्टा दियें फेरमियें गल्लें गी सच्च मिथदा हा इस करी इआं गै टुरी पेआ। डिड्ढी-दौं घैंटें मगरा ओह् ग्रां पुज्जी गेआ ते तां-तोआंह् दा पुच्छी-गिच्छियै जट्टा दे घर बी जाई उपड़ेआ। अग्गें परमात्मा दी करनी जट्ट घर गै नेहा ते जट्टी सोत-फण्ड देआ करदी ही। चिट्टी नेई पशाक दिक्खी करी जट्टी टऊ होई गेई, पर घर आये दे गी बौह् ते आखना गै पौंदा। इसकरी उन्नै खट्ट डाही दित्ती ते आपूं गोआंडियें दे जट्टा गी सद्दन उठी गेई।